Mario Mäeots

Mario Mäeots (sündinud 10. novembril 1982) on eesti loodusainete õpetaja ja Tartu Ülikooli haridustehnoloogia dotsent. 

Ta on õpetajakoolitaja nii esma- kui ka täiendõppes. Oma uurimistöös keskendub ta digitaalse kirjaoskusega seotud teemadele ja pühendub eesmärgipärase digitehnoloogia rakendamise mõtestamisele läbi digipedagoogika.

Haridustee  

Mäeots lõpetas 2001. aastal Kadrina Keskkooli. 2005. aastal lõpetas ta Tartu Ülikooli põhikooli loodusteaduste õpetaja eriala ning 2007. aastal sai sealsamas loodusteaduste (bioloogiaõpetaja) magistrikraadi.  

2014. aastal kaitses ta doktoritööd teemal "Inquiry-Based Learning in a Web-Based Learning Environment: A Theoretical Framework of Inquiry-Based Learning Processes" ("Uurimuslik õpe veebipõhises õpikeskkonnas: uurimusliku õppe protsesside teoreetiline raamistik", juhendaja Margus Pedaste).

Töökäik  

Mario Mäeots oli aastatel 2004–2007 Rakvere Õhtukeskkooli bioloogiaõpetaja, 2006–2011 Tartu Kesklinna Kooli loodusainete vanemõpetaja ning 2011–2014 Tartu Kommertsgümnaasiumi loodusainete õpetaja-metoodik. Alates 2014. aastast on ta Tartu Hansa Kooli loodusainete õpetaja-metoodik. 

Aastatel 2009–2011 oli Mäeots Tartu Ülikooli Pedagogicumis teadur, 2012–2017 haridusteaduste instituudi tehnoloogiahariduse nooremteadur ning teadur. Alates 2015. aastast on ta Tartu Ülikooli loodus- ja reaalainete õpetamine põhikoolis programmijuht ning 2017. aastast haridustehnoloogia dotsent.

Tunnustus  

2010 – B. G. Forseliuse Seltsi tänukiri 

2011 – IADISe rahvusvahelise konverentsikomitee tunnustus parimale konverentsiartiklile CELDA (Cognition and Exploratory Learning in Digital Age) konverentsil 

2016 – Haridus- ja Teadusministeeriumi tänukiri kasvatusteaduste riiklikul konkursil võõrkeeles publitseeritud teadustööde/artiklite kategoorias (I preemia) 

2019 – Tartu linna tänukiri Tartu Hansa Kooli avatud õpperuumi metoodika arendamise ja tutvustamise eest 

2019 – Tartu Ülikooli tänukiri õpetajate täiendusõppesse panustamise eest 2018. aastal

Viited

Välislingid 
 Mario Mäeots Google Scholar lehekülg
 Mario Mäeots ResearchGate lehekülg
 Huvitaja. Digivahendid koolis, Vikerraadio, 17. veebruar 2017 
 Digitaalne kirjaoskus, küberhügieen ja digitervis hariduses, Sirp, 08. veebruar 2019 
 Ligi poolsada riigigümnaasiumi õpilast pidas täna Viljandis mõttetalguid. "Õpetaja - infomonopolist infovalvuriks?", Delfi, 30. oktoober 2019 
 Mario Mäeots: õpetaja kardab. Seepärast su laps eluks vajalikke digioskusi ei õpigi? Eesti Päevaleht, 22. november 2019 
 Keelesaade. Digitaalne kirjaoskus, Vikerraadio, 05. jaanuar 2020 
 Kuue samba taga, Kuku Raadio, 4. mai 2020 

Eesti õpetajad
Tartu Ülikooli õppejõud
Sündinud 1982